तमिलनाडु में दो बसों की भिड़ंत में नौ मरे, 59 घायल  
तमिलनाडु के सलेम शहर में दो बसों की भिड़ंत होने से एक महिला सहित नौ व्यक्तियों की मौत हो गई तथा 59 अन्य घायल हो गए।
तमिलनाडु के सलेम शहर में दो बसों की भिड़ंत होने से एक महिला सहित नौ व्यक्तियों की मौत हो गई तथा 59 अन्य घायल हो गए। यह घटना शनिवार रात संधाई थाड़म गांव में राष्ट्रीय राजमार्ग संख्या-सात पर हुई। सलेम के पुलिस उप महानिरीक्षक वेंकटरामन ने बताया कि एक वातानुकूलित बस बेंगलुरु से कोट्टायम जा रही थी और एक निजी बस तेज गति से सलेम से धरमपुरी जा रही थी।  उन्होंने बताया कि सलेम से धरमपुरी जा रही बस के चालक ने एक दोपहिया वाहन को ओवरटेक करने की कोशिश में बस को संधाई थाड़म गांव में राष्ट्रीय राजमार्ग संख्या-सात पर अचानक दाएं मोड़ दिया और इसी दौरान दोनों बसों की आमने-सामने से भिड़ंत हो गई।  हादसे में मरने वालों में दोनों बसों के चालक भी हैं। घायलों को ओमालुर और सलेम के सरकारी अस्पतालों में भर्ती कराया गया है।